Document ID: /roh_data/filtered/fineweb-2-filterrobots_roh.jsonl.gz/73366

La butia da Tarasp fa pissers
La Cooperativa Butia Tarasp exista dapö l’on 2006 cun var 150 commembras e commembers chi sgüran l’existenza da l’unica butia in cumün. D’incuort sun ils associats gnüts infuormats davart las difficultats chi fan rumapatesta als respunsabels: i manca il persunal per manar la butia.
La butia da Tarasp a Fontana immez il cumün (fotografia: Benedict Stecher).
Davo cha la Butia Tarasp – chi gniva manada a seis temp da la Lagrischa AG – d’eira in privel da stuvair serrar las portas avant passa 20 ons, es gnüda fundada als 18 da november dal 2005 la Cooperativa Butia Tarasp. ...